**JU KULTURNO-INFORMATIVNI CENTAR „MALESIJA“ TUZI**

**PROGRAM RADA ZA 2019. GODINU**

**Tuzi, decembar 2018. godine**

**1. UVOD**

Program rada za 2019. godinu rađen je u skladu sa Uputstvom za izradu godišnjeg programa rada i izvještaja o radu i ostvarivanju funkcija lokalne samouprave (br: 01-034/07-4).

Cilj donošenja Programa rada je:

* Planiranje po obimu i kvalitetu programskih aktivnosti i uopšte aktivnosti iz djelokruga Ustanove za narednu godinu;
* Planiranje potrebnih novčanih sredstava za realizaciju programskih aktivnosti i ostalih neophodnih aktivnosti iz djelokruga rada Ustanove u narednom periodu (1. januar - 31. decembar 2019. godine).

Program rada za 2019. godinu urađen je na osnovu pozitivnih iskustava iz prethodnih godina, a pritom polazeći od:

* finansijskih mogućnosti;
* prostorno-tehničkih mogućnosti (objekti, oprema, teh.osoblje);
* razvojnih opredjeljenja.

**2. ZADACI I POSLOVI**

Djelokrug rada Ustanove i nadležnosti za obavljanje planiranih poslova proizilaze iz Odluke o osnivanju JU KIC „Malesija“ Tuzi

(„Sl.List RCG-opštinski propisi“ broj:24/04 od 28. 07. 2004 i „Sl.List Crne Gore -opštinski propisi“ broj:28/11 od 13. 09. 2011), Statuta i drugih opštih akata Ustanove.

Djelatnost naše Ustanove utvrđena je u skladu sa Odlukom o osnivanju i Statutom, i osnovna joj je uloga u pružanju usluga u muzičko-folklornoj, obrazovnoj, likovnoj, dramskoj i filmskoj djelatnosti, kao i u drugim pratećim djelatnostima (iznajmljivanje prostora, organizacija sastanaka, jubileja, promocija, prezentacija i dr.), odnosno djelatnosti koje se uobičajeno vrše uz kulturno-informativnu djelatnost.

Programskom profilacijom i kreativnim pristupom KIC „Malesija“ će i u 2019. godini nastaviti da kroz dobar kvalitet programa postigne više estetske i opšte kulturne standarde. Plan je osmišljen na osnovu elemenata iz dosadašnjeg djelovanja ove Ustanove, uz uvažavanje lokalnih vrijednosti i običaja. Naravno, programske aktivnosti su koncipirane kao spoj modernosti i tradicije vodeći računa o jezičkoj specifičnosti i afirmaciji multikulturalizma kao jednog od temeljnih vrijednosti Crne Gore.

Kroz djelatnost KUD-ova nastavićemo sa afirmacijom stvaralačkih potencijala u oblasti umjetničkog amaterizma Tuzi, što će pomoći razvoju i očuvanju etno kulture kao dijelu kulturne baštine koja predstavlja osnov nacionalnog i kulturnog identiteta.

KIC „Malesija“ će kao i ranijih godina biti centar za disperziju multikulturalizma uz obavezni emancipatorski sadržaj. Oslanjajući se na generalnu strategiju međunarodne saradnje Glavnog grada Podgorice, KIC „Malesija“ će i dalje uspješno sarađivati sa institucijama kulture Glavnog grada i institucijama kulture iz zemalja okruženja.

Za ovih desetak godina muzičku i teatarsku scenu KIC-a uobličili su različiti stvaralački rukopisi. Sa ovom praksom ćemo nastaviti i u idućoj godini. Tako će se tuškoj javnosti predstaviti brojni umjetnici različitih estetskih opredjeljenja uz različite kulturne sadržaje i vrijednosti. Sve će ovo nadamo se doprinijeti stvaranju prepoznatljivog kulturnog profila Tuzi, a KIC „Malesiju“ pozicionirati kao središnjeg generatora svih kvalitetnih kulturnih sadržaja. U Programu rada za 2019. godinu uključene su različite aktivnosti iz domena muzike – folklora, pozorišta, likovne umjetnosti i obrazovanja. Tim redosljedom je koncipiran Program rada za 2019. godinu.

***Muzički program***

Aktivnosti Muzičkog programa najviše doprinose afirmaciji i jačanju amaterizma u Tuzima. Za ovih trinaest godina rada ostvaren je značajan broj gostovanja najeminentnijih ansambala iz zemlje i okruženja.

 U 2019. godini publici će biti predstavljeno stvaralaštvo domaće i inostrane muzičke scene različitih muzičkih žanrova.

Program će započeti koncertom amaterskog KUD-a „Šćiponja“ iz Tuzi, kao i koncertom ozbiljne muzike tria: Marko Simović, Uroš Lopičić i Ana Dulović*.*

 KUD „Ramadan Šarkić“ će u februaru izvesti godišnji koncert.

 U martu će KUD „Ded Đon Ljulji“ iz Hota, odigrati koreografije iz folklora albanskog naroda.

U aprilu je planiran Koncert sevdaha i starogradskih narodnih pjesama Tuzi i Podgorice, kao i koncert albanskih pjesama i igara u izvođenju KUD-a „Rapša“ Hoti-Drume.

Maj mjesec je rezervisan za Koncert povodom proslave „21. maja“ Dana nezavisnosti u izvođenju KUD-a „Ramadan Šarkić“.

Za jun mjesecprirediće se Koncert albanskih pjesama i igara.

U julu mjesecu će biti održan koncert renomiranog pjevača Nikole Nikpreljaj.

U avgustu će KUD-ovi „Lirija“ iz Milješa, „Gajret“ iz Sarajeva i „Besa“ iz Zatrijepča popuniti muzičku scenu. Septembar je rezervisan za koncert dua: Kosta Popović - violončelo i Nataša Popović - klavir.

U oktobru, zajednički koncert sa još nekoliko KUD-ova, odigrat će KUD „Ramadan Šarkić“.

Za novembar, u planu je koncert KUD-a „Koha“ iz Dinoše.

Za kraj godine tradicionalno održavamo i proslavu „15. decembra“ Dana oslobođenja Tuzi.

# Dramski program

U pozorišnoj djelatnosti nastojimo razviti kulturu pośećivanja pozorišta, kroz kvalitet ponuđenih programa i aktivnosti, usmjerenih na đecu, mlade i odrasle.

Tokom 2019. godine na repertoaru dramskog programa naći će se predstave kako amaterskih tako i profesionalnih teatara iz zemlje i okruženja.

Na sceni KIC-a „Malesija“ u februaru mjesecu, „Nacionalni teatar lutaka“ iz Tirane, odigraće dramu za đecu „Dasma shqiptare“. Centar za kulturu Petnjica, sa dramom „Za sva vremena“, gostovaće u martu.

Bjelopoljsko pozorište gostovaće u aprilu sa predstavom „Mirovna misija“.

Maj je rezervisan za Nacionalni teatar Kosova*.* Oni će izvesti predstavu „Si ta vrasim presidentin“, dok će đečiju predstavu „Crvenkapa“ odigrati „Teatar mladih“ iz Podgorice.

U julu će „Grupi teatral“ iz Tirane odigrati tragi-komediju „Posljednji mjeseci“, a u septembru će „Studio teatar“ iz Zenice izvesti duo dramu „Derviš i smrt“. Teatar „Engjeli“ iz Prištine će se predstaviti dramom „Buri i gruas sime“.

U oktobru mjesecu gostovaće teatar „Teuta“ iz Ulcinja sa dramom „Nijesu svi lopovi došli na štetu“, a predviđeno je i gostovanje Gradskog pozorišta iz Podgorice sa đečijom predstavom „Prodavnica igračaka“. Teatar „Miđeni“ iz Skadra sa predstavom „Tuđin“ i Studio teatar iz Prištine sa predstavom za đecu gostovaće u novembru i time će dramski program za 2019. godinu biti završen.

JU KIC „Malesija“ Tuzi organizaciono će učestvovati, kao i ranijih godina, u realizaciji „Podgoričkog kulturnog ljeta“ i „Decembarske umjetničke scene“, manifestacija koje organizuje Glavni grad Podgorica.

***Likovni program***

U likovnoj djelatnosti organizuju se samostalne, kolektivne, tematske i retrospektivne izložbe. Cilj nam je podsticati afirmaciju mladih umjetnika i programe povezivanja i razmjene likovnih umjetnika i kulturnih djelatnika.

Likovnu aktivnost u ovoj godini započećemo u martu izložbom grafika Đeljoša Đokaja, a koje se nalaze u privatnim kolekcijama. U aprilu ovdašnjoj publici će se radovima a predstaviti akademski slikar Suad Masličić.

U holu KIC-a, u maju mjesecu svoju kreativnost pokazaće mnogi amaterski slikari iz Udruženja likovnih stvaralaca Crne Gore.

Izložba likovnih radova renomiranog akademskog slikara Ćazima Muje iz Ulcinja planirana je za mjesec jun. Za jul mjesec planirane su izložbe radova Anđelike Ljumović i Todora Živaljevića. Za avgust je planirana izložba akademskog slikara Marijana Dedivanovića. Za kraj godine organizovaćemo izložbu starih fotografija i dokumenata NVO „Šeher“.

Takođe, planiramo i nekoliko izložbi koje će imati edukativni karakter i koje će se realizovati u saradnji sa „Crnogorskim društvom za borbu protiv raka“.

***Obrazovno-književni program***

U okviru ovog programa za 2019. godinu, planirane su književne večeri, tribine i okrugli stolovi na kojima će se promovisati aktuelna ostvarenja stvaralaca iz GO Tuzi, iz domena književnosti, istorije, politike i sociologije.

Predviđene su promocije:

1. Autorsko veče pisaca iz Ulcinja - Mehmed Kraja i Hajro Ulcinjaku
Rok: februar.
2. Autorsko veče pjesnika Rajka Joličića

Rok: februar

1. Halil Markišić, „Prirodne rijetkosti i legende plavsko-gusinjskog kraja“
Rok: mart
2. Promocija časopisa „Almanah“

Rok: jun

1. Promocija knjige „Tuzi i Tuzani kroz sliku i vrijeme“- NVO „Šeher“.

Rok: decembar

**Filmski program**

 U novembru 2018. godine završen je projekat nabavke i ugradnje projektora i električnog platna. Vrijednost ovih radova je bila oko 12.000 eura. KIC "Malesija" je stekao tehničke uslove za održavanje filmskog programa, stoga će Ustanova u saradnji sa Crnogorskom kinotekom tokom 2019. godine realizovati niz aktivnosti u okviru Filmskog programa.

**3. SARADNJA SA ORGANIMA, USTANOVAMA I**

**ORGANIZACIJAMA**

Ustanova će kroz svoje redovne programske aktivnosti nastojati da postojeću saradnju sa resornim Sekretarijatom za kulturu i sport, organima uprave, pozorišnim institucijama iz zemlje i okruženja, javnim ustanovama iz oblasti kulture i obrazovanja, NVO organizacijama, kao i sredstvima javnog informisanja, uzdigne na što veći nivo. Kroz gostovanja aktera iz drugih sredina, našu ponudu činimo kvalitetnijom, bogatijom i opšte prihvatljivijom. KIC „Malesija“ će nastaviti sa utemeljenom praksom organizacionog učešća u realizaciji manifestacija od posebnog značaja za Glavni grad, kao što su „Podgoričko kulturno ljeto“ i „Decembarska umjetnička scena“. Smatramo da učešćem KIC-a „Malesija“ u tim manifestacijama daje se doprinos aktivnostima u oblasti kulture u Opštini Tuzi u okviru Glavnoga grada. Realizacijom brojnih aktivnosti, KIC je postao centar i nosilac kulturnih djelatnosti u Opštini Tuzi, ispunjavajući jedan od osnovnih ciljeva osnivanja Ustanove.

**4. BROJ I KVALIFIKACIONA STRUKTURA ZAPOSLENIH**

Postojeća organizacija rada Ustanove utvrđena je Pravilnikom o unutrašnjoj organizaciji i sistematizaciji radnih mjesta. Trenutno je zaposleno 13 izvršilaca. Kvalifikaciona struktura zaposlenih je sledeća: 5 izvršilaca sa VSS i 8 izvršioca sa SSS.

**FINANSIJSKI PLAN ZA 2019. GODINU**

|  |  |  |  |  |
| --- | --- | --- | --- | --- |
| **Ekon.****klasa** | **O P I S** | **Ostvareno od01.01.-08.11.2018.** | **Planirano****u 2019.god.** | **%4/3** |
| **1** | **2** | **3** | **4** | **5** |
| 4111 | NETO ZARADE |  63 097.91 | 80 000.00 | 126.79 |
| 4112 | POREZ NA ZARADE | 8 912.64 | 11 300.00 | 126.79 |
| 4113 | DOPRINOSI NA TERET ZAPOSLENOG | 22 742.92 | 29 000.00 | 127.51 |
| 4114 | DOPRINOSI NA TERET POSLODAVCA | 10 521.30 | 13 300.00 | 126.41 |
| 4115 | OPŠTINSKI PRIREZ | 1 417.37 | 1900.00 | 134.05 |
| **411** | **Bruto zarade i doprinosi na teret poslod.** | **106 692.14** | **135 500.00**  | **127.00** |
| 4123 | NAKNADA ZA PREVOZ | 4 263.60 | 5 100,00 | 119.62 |
| 4127 | OSTALE NAKNADE | 7 710.42 | 8 600,00 | 111.54 |
| **412** | **Ostala lična primanja** | **11 974.02** | **13 700,00** | **114.41** |
| 4131 | ADMINISTRATIVNI MATERIJAL | 1 096.51 | 2 100,00 | 191.52 |
| *41310000001* | *Kancelarijski materijal* | *367,42* | *600,00* | *163,30* |
| *41310000002* | *Sitan inventar* | *147,68* | *300,00* | *203,14* |
| *41310000003* | *Sredstva higijene* | *581,41* | *800,00* | *137,60* |
| *41310000004* | *Rezervni djelovi* | *-* | *400,00* |  |
| 4133 | MATERIJAL ZA POSEBNE NAMJENE | 139.10 | 150,00 | 107.84 |
| *41330000001* | *Publikacije, časopisi.sl.lis.* | *139,10* | *150,00* | *107,84* |
| 4134 | RASHODI ZA ENERGIJU | 4 204.01 | 5 000,00 | 118,93 |
| *41340000001* | *Rashodi za energiju-struja* | *4204,01* | *5000,00* | *118,93* |
| 4135 | RASHODI ZA GORIVO | 2 727.18 | 5 700,00 | 209.01 |
| *41350000001* | *Tečno gorivo* |  | *700,00* |  |
| *41350000002* | *Lož ulje* | *2727,18* | *5000,00* | *183,34* |
| **413** | **Rashodi za materijal**  |  **8 166.80** | **12 950,00** | **158,57** |
| 4141 | SLUŽBENA PUTOVANJA | 0 | 200.00 |  |
| 4143 | KOMUNIKACIONE USLUGE | 534.48 | 1 000,00 | 187.10 |
| 4149 | OSTALE USLUGE | 847.33 | 1 000,00 | 118.02 |
| **414** |  **Rashodi za usluge** | **1 381.81** | **2 200,00** | **159.21** |
| 4152 | TEKUĆE ODRŽAVANJE GRADJ. OBJEK. | 1 278.12 | 2 500,00 | 195.60 |
| **415** | **Rashodi za tekuće održavanje** | **1 278.12** | **2 500,00** | **195.60** |
| 4191 | IZDACI PO OSNOVU ISPLATE UGOVORA O DJELU | 4 804.84 | 4 600,00 | 0,96 |
| 4196 | KOMUNALNE NAKNADE | 2 518,28 | 3 000,00 | 119.13 |
| **419** | **Ostali izdaci** | **7 323.12** | **7 600,00** | **103,78** |
| 4314 | TRANSFERI NEVLADINIM ORGANIZACIJAMA | 12 900.00 | 19 850,00 | **153.80** |
| 4319 | OSTALI TRANSFERI INSTITUCIJAMA | 15 199.01 | 14 250,00 | **93.76** |
| **431** | **Transf.inst.,pojed.,nevladinom i javnom sek.** | **28 099.01** | **34 100,00** | **121.32** |
| 4415 | IZDACI ZA OPREMU |  | 5400,00 |  |
| 44150000018 | *Nabavka scenske opreme-tehnike* | 0,00 | 3800,00 |  |
| 44152000001 | *Računarska oprema* |  | 1600,00 |  |
| ***441*** | **Kapitalni izdaci** | ***0*** | ***5 400,00*** |  |
|  | **UKUPNO** | **164 915,02** | **213 950,00** | **129,73** |





Na osnovu člana 48 tačka 52 Statuta Glavnog grada („Službeni list RCG -opštinski propisi“, broj 28/06 i „Službeni list Crne Gore - opštinski propisi“, br. 39/10, 18/12 i 38/17) i člana 15 stav 1 alineja 3 Odluke o osnivanju Javne ustanove Kulturno-informativni centar Malesija (″Službeni list RCG-opštinski propisi″, broj 24/04 i "Službeni list Crne Gore - opštinski propisi″, broj 28/11), Skupština Glavnog grada-Podgorice, na śednici održanoj 27. i 28. decembra 2018. godine, donijela je -

**O D L U K U**

**O DAVANJU SAGLASNOSTI NA PROGRAM RADA**

**JAVNE USTANOVE KULTURNO-INFORMATIVNI CENTAR “MALESIJA”- TUZI ZA 2019. GODINU**

 Daje se saglasnost na Program rada Javne ustanove Kulturno-informativni centar „Malesija“ Tuzi za 2019. godinu, koji je donio Savjet Ustanove na śednici održanoj 13. novembra 2018. godine.

Broj:02-030/18-1536

Podgorica, 28. decembra 2018. godine

**SKUPŠTINA GLAVNOG GRADA - PODGORICE**

 **PREDŚEDNIK SKUPŠTINE,**

 **Dr Đorđe SUHIH**